Visit Site
Recommended byColombia
టీమ్‌లో రిషబ్ పంత్ తరహా హిట్టర్ ఉండింటే బాగుండేదని అభిప్రాయపడిన హర్భజన్ సింగ్.. కనీసం ఇకనైనా అతనికి ఛాన్స్ ఇవ్వాలని సూచించాడు. నిన్న 289 పరుగుల లక్ష్యఛేదనలో ఓపెనర్ శిఖర్ ధావన్ (0), కెప్టెన్ విరాట్ కోహ్లీ (3), అంబటి రాయుడు (0) ఫెయిలవగా.. రోహిత్ శర్మ (133: 129 బంతుల్లో 10x4, 6x6), మహేంద్రసింగ్ ధోని (51: 96 బంతుల్లో 3x4, 1x6) సత్తాచాటారు. అయినప్పటికీ ఆఖర్లో రోహిత్‌కి సహకారం లభించకపోవడంతో భారత్ 254/9కే పరిమితమైంది.
భారత వన్డే జట్టులోకి హార్దిక్, రాహుల్ స్థానంలో శంకర్, శుభమన్ ఎంపిక
‘ఆస్ట్రేలియా దిగ్గజ వికెట్ కీపర్ ఆడమ్ గిల్‌క్రిస్ట్ తరహాలో రిషబ్ పంత్ హిట్టింగ్ చేయగలడు. ఎంతలా అంటే ఒక ఓవర్‌లోనే ఆరు సిక్సర్లు కొట్టలేడుగానీ.. ఓ 30 బంతులు ఆడితే మాత్రం కనీసం ఆరు సిక్సర్లు కొట్టే సామర్థ్యం అతనిలో ఉంది. ఆ మాత్రం హిట్టింగ్ చాలదా..? మ్యాచ్‌ని మలుపు తిప్పడానికి. ప్రస్తుతం భారత్ జట్టుకి ఓ పవర్ హిట్టర్ అవసరం ఉంది. ఆరంభంలోనే వేగంగా మూడు వికెట్లు చేజారిన తర్వాత.. లోయర్ ఆర్డర్‌లో పంత్ తరహా హిట్టర్‌ ఉంటే జట్టుకే మేలు జరుగుతుంది’ అని హర్భజన్ సూచించాడు.
అడిలైడ్‌ వేదికగా ఆస్ట్రేలియాతో మంగళవారం రెండో వన్డే, ఆ తర్వాత మెల్‌బోర్న్ వేదికగా శుక్రవారం మూడో వన్డే‌ని భారత్ ఆడనుంది. అనంతరం జనవరి 23 నుంచి న్యూజిలాండ్‌ పర్యటనలో ఐదు వన్డేలు, మూడు టీ20ల సిరీస్‌లో తలపడనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.